Marcus Hellgren Smed

Marcus Hellgren Smed (s. 5. maaliskuuta 1994 Mora, Ruotsi) on ruotsalainen jääkiekkomaalivahti, joka pelaa kotimaansa toiseksi korkeimmalla sarjatasolla HockeyAllsvenskan-joukkue Morassa.
Ura.
Seuraura.
Hellgren Smed aloitti jääkiekkoilun seitsemänvuotiaana Leksandissa. Hän voitti seurassa kauden 2008–2009 päätteeksi U16 SM:n pronssia, vaikka Hellgren Smed ei saanut peliaikaa, vaan ainoastaan puki neljään otteluun. Kauden 2009–2010 hän vietti IFK Oren J18-joukkueessa, josta Hellgren Smed palasi kaudeksi 2010–2011 Leksandiin, jonka J18-joukkueessa hän pelasi kautensa. Kaksi seuraavaa kautta Hellgren pelasi pääasiassa seuran J20-joukkueessa. Kaudeksi 2013–2014 hän siirtyi AIK:n J20-joukkueeseen.
Kaudeksi 2014–2015 Hellgren Smed siirtyi Ruotsin kolmanneksi korkeimmalle sarjatasolle HockeyEttan-joukkue Enköpingiin. Hän pelasi siellä 16 runkosarjaottelua. Kaudeksi 2015–2016 Hellgren Smed siirtyi samalla sarjatasolla pelaavan Mörrums GoIS:n joukkueeseen. Kaudeksi 2016–2017 hän siirtyi vuoden mittaisella sopimuksella Borlängen joukkueeseen. Hellgren Smed toimi kauden aikana myös yhdessä ottelussa kakkosmaalivahtina sarjatasoa ylempänä HockeyAllsvenskan-joukkue Morassa. Maaliskuussa 2017 hän teki Borlängen kanssa vuoden mittaisen jatkosopimuksen. Hellgren Smed nousi joukkueen pääasialliseksi vastuunkantajaksi ja eteni Borlängen kanssa aina Allsvenskanin nousukarsintoihin asti, mutta joukkue jäi kuitenkin ilman sarjanousua. Hän toimi kauden aikana myös yhdessä Allsvenskan-ottelussa lainalla kasvattajaseuransa Leksandin kakkosmaalivahtina.
Hellgren Smed siirtyi kaudeksi 2018–2019 vuoden mittaisella sopimuksella HockeyAllsvenskan-joukkue Vita Hästeniin. Hän toimi pääasiassa joukkueen kakkosmaalivahtina Viktor Kokmanille ja pelasi tulokaskautensa aikana 20 runkosarjaottelua ja yhden karsintasarjan ottelun. Kaudeksi 2019–2020 Hellgren Smed siirtyi jatkamaan Allsvenskan-pelejään vuoden mittaisella sopimuksella Karlskronaan. Hän toimi pääasiassa kakkosmaalivahtina Tanner Jaillet'lle. Hellgren oli syyskuussa tulleen aivotärähdysen vuoksi yli seitsemän viikkoa sivussa. Hän pelasi runkosarjan aikana ottelua. Helmikuussa 2020 Hellgren Smed lainattiin loppukaudeksi kolmanneksi maalivahdiksi SHL-joukkue Oskarshmaniin, jossa hän pelasi runkosarjan kolmessa viimeisessä ottelussa. Hellgren Smed teki näin ollen SHL-debyyttinsä runkosarjan kolmanneksi viimeisellä kierroksella 7. maaliskuuta 2020 Rögleä vastaan. Hän torjui Oskarshamnin 1–2-tappioon päättyneessä ottelussa 18 kertaa. Maaliskuussa 2020 Hellgren Smed teki Karlskronan kanssa vuoden mittaisen jatkosopimuksen, kun seura siirtyi kaudeksi 2020–2021 taloudellisista syistä HockeyEttaniin.
Kaudeksi 2021–2022 Hellgren Smed palasi Allsvenskaniin ja siirtyi vuoden mittaisella sopimuksella BIK Karlskogaan. Hän jäi varsin niukasti joukkueen kakkosmaalivahdiksi Lars Voldenille ja pelasi 22 runkosarja- ja yhden pudotuspeliottelun. Tammikuussa 2022 Hellgren Smed teki Karlskronan kanssa vuoden mittaisen jatkosopimuksen. Saman vuoden joulukuussa Hellgren Smedin sopimusta jatkettiin kahdella vuodella kevääseen 2025 saakka. Kaudella 2023–2024 hän nousi joukkueen selkeäksi ykkösmaalivahdiksi. Hellgren Smed pelasi 36 runkosarjaottelua torjuen 20 voittoa ja yhdeksän pudotuspeliottelua torjuen viisi voittoa. Kauden jälkeen huhtikuussa 2024 hänen sopimuksensa Karlskogan kanssa purettiin, kun Hellgren Smedille avautui paikka siirtyä muualle.
Hellgren Smed siirtyi kaudeksi 2024–2025 vuoden mittaisella sopimuksella SM-liigan nousijajoukkue Kiekko-Espooseen. Hän pelasi pääsarjauransa ensimmäisen nollapelin 16. marraskuuta 2024 Porin Ässiä vastaan. Hellgren Smed torjui Kiekko-Espoon 7–0-voittoon päättyneessä ottelussa 16 kertaa. Esa Pirnes valitsi hänet ottelun Alumnien tähtien kolmostähdeksi. Hellgren Smed jäi alkukaudella kakkosmaalivahdiksi tulokasmaalivahti Petteri Rimpiselle. Hän ei vastannut häneen kohdistuneisiin odotuksiin ja pelasi 13 runkosarjaottelua torjuntaprosentilla 89,2%. Lopulta siirtotakarajalla helmikuussa 2025 Hellgren Smed jäi Kiekko-Espoon kolmosmaalivahdiksi, kun joukkueen maalivahtiosasto täydentyi Sami Rajaniemellä.
Kaudeksi 2025–2026 Hellgren Smed palasi kotimaahansa ja hän siirtyi kolmivuotisella sopimuksella Allsvenskan-joukkue Moraan.
Maajoukkueura.
Hellgren Smed on pelannut neljä poikien maaottelua.
Muuta.
Hellgren Smed harrasti lapsena myös salibandya, jalkapalloa ja jääpalloa sekä kokeili hiihtoa.